Kuidas saab Eesti rahvas aimu, mille üle diskussioon käib, kui meile on antud lugemiseks pühendumisi täis mittesiduv raamistik.

Kuidas saab meie parlamendisaadik Riigikogus hääletada ÜRO ülemaailmse rändeleppe või selle alusel koostatud avalduste osas, kui inglise keelest eesti keelde tõlgitud dokumendis on tehtud üle 80 olulise vea? Ja need vead muudavad kogu kokkuleppe tähendust ja annavad ÜRO globaalsele rändeleppele „pehme“ ja mittesiduva olemuse.

Välisministeeriumi avaldatud ÜRO globaalse rändeleppe eestikeelne tõlge on ebakorrektne ning seega läheb selle tegelik sisu ja eesmärk tõlkes kaduma.

Saan aru, et tõlke koostamiseks oli vähe aega ja tõlge tehti ilmselt kiirustades, kuid kas see õigustab ebaõige terminoloogia kasutamist, mis antud juhul hägustab Eesti riigi tegelikke kohustusi, mida lepe kaasa toob?

Ma uurisin ja võrdlesin rändeleppe ÜRO inglise keelset versiooni, saksakeelset originaalversiooni ja lõpetuseks eesti keelset versiooni, mille hiljuti avalikustas välisministeerium.

Kõige olulisem fakt puudutab sõna „commitment“ (tõlge - kohustus) või „we commit“ (tõlge - me kohustume) või „we further commit“ (tõlge - me edaspidi kohustume) „to realize this commitment“ (tõlge - seda kohustust ellu viima/realiseerima) ÜRO rändeleppe inglisekeelses versioonis. Selle sõna tõlge ÜRO rändeleppe saksakeelses versioonis on “Verpflichtung” oder “wir verpflichten uns”, oder “wir verpflichten uns außerdem”, oder “um diese Verpflichtung zu verwirklichen”.

Inglise keelne sõna „commitment“ nii nagu saksa keelne sõna „Verpflichtung“ on väga tugeva tähendusega õiguslikult siduvad väljendid, mis tähendavad mõlemad üht ja seda sama - kohustuma.

ÜRO Globaalse rändeleppe eestikeelses versioonis, on sõna „commitment“ tõlgitud kui „pühenduma“ ja „pühenduma sellele“ või „selle pühendumuse järgimiseks“, mille tähendus ei oma mingeid siduvaid elemente ja mis ei väljenda kuidagi moodi inglise keelse sõna „commitment“ või saksa keelse sõna „verpflichtung“ tegelikku tähendust.

Eestikeelne sõna „pühenduma“ tähendab inglise keeles „to dedicate“ ja saksa keeles „widmen“. Inglise- ja saksakeelsetest ÜRO globaalse rändeleppe versioonides neid sõnu aga selles kontekstis isegi ei esine.

Kui sisestada Google tõlkemasinasse inglise keelne sõna „commitment“, siis selle vaste on tõepoolest „pühenduma“, mis on loomulikult täiesti vale tähendus sellele sõnale.

Inglisekeelse sõna „commitment“ või saksa keelse sõna „Verpflichtung“ vale tõlget „pühenduma“ on kasutatud ÜRO globaalse rändeleppe dokumendis vähemalt 82 korral!